সিবিআই জেরার মুখে তৃণমূল সাংসদ তাপস পাল। আজ সিবিআই দফতরে হাজিরা দিলেন তিনি। সঙ্গে ছিলেন স্ত্রীও। রোজভ্যালিকাণ্ডে তাঁর যোগ নিয়ে সিবিআই স্ক্যানারে এই তৃণমূল সাংসদ।
 ওয়েব ডেস্ক : সিবিআই জেরার মুখে তৃণমূল সাংসদ তাপস পাল। আজ সিবিআই দফতরে হাজিরা দিলেন তিনি। সঙ্গে ছিলেন স্ত্রীও। রোজভ্যালিকাণ্ডে তাঁর যোগ নিয়ে সিবিআই স্ক্যানারে এই তৃণমূল সাংসদ। রোজভ্যালি এন্টারটেইনমেন্ট এবং ফিল্ম ডিভিশনের সঙ্গে যুক্ত ছিলেন তাপস পাল এবং তাঁর স্ত্রী, দুজনই। সেই সূত্রে বিপুল অঙ্কের আর্থিক লেনদেন হয়। তদন্তে এই সূত্র উঠে আসে সিবিআই গোয়েন্দাদের হাতে। গতবছর মার্চে তৃণমূল সাংসদের দক্ষিণ কলকাতার বাড়িতে তল্লাসিও হয়। বাজেয়াপ্ত হয় বেশ কিছু নথি। ফের জিজ্ঞাসাবাদের জন্য CBI দফতরে তলব করা হয় তাঁকে। গত মঙ্গলবার তাঁকে নোটিস পাঠানো হয়। তাপস পালের বাড়ি গিয়ে নোটিস দিয়ে আসেন CBI-এর প্রতিনিধি। করা হয়েছিল মেলও । আজ শেষপর্যন্ত হাজিরা দিলেন তৃণমূলের এই সাংসদ।